3. การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์

 บริษัท บูติคนิวซิตี้ จำกัด (มหาชน) เป็นผู้จัดจำหน่ายสินค้าเสื้อผ้าสำเร็จรูป และเครื่องหนังสตรีได้รับลิขสิทธ์ในการจัดจำหน่ายเสื้อผ้าภายใต้ชื่อสินค้าที่มีชื่อเสียงคือ L’OFFICIEL, C&D (Classic and Difference) GUY LAROCHE, GEORGES RECH, SYNONYME, JOUSSE, LOUIS FERAUD และ FLIP

 

ลอฟฟิเซีย

แนวคิดเครื่องแต่งกายสำหรับผู้พิถีพิถันและต้องการสร้างบุคลิกที่ภูมิฐาน
ด้วยรูปลักษณ์ของชุดที่เน้นการสวมใส่เป็นเซต มอบความ มั่นใจและให้ความรู้สึกที่สง่างามกับผู้สวมใส่

ซี แอนด์ ดี (คลาสสิก แอนด์ ดิฟเร้นซ์)

เริ่มต้นวันสบายกับเครื่องแต่งกายแนวคลาสสิกลุคดีไซน์ในรูปแบบที่เรียบ
แต่ยังคงรายละเอียดที่สามารถสร้างเสน่ห์ให้ผู้สวมใส่ เน้นสีสันอ่อนนุ่ม
เนื้อผ้าสื่อความเป็นผู้หญิงที่รักและหลงใหลในธรรมชาติ

กีลาโรช

เครื่องแต่งกายสำหรับคุณสุภาพสตรีที่ชื่นชมกับมาตรฐานการใช้ชีวิตที่เหนือใคร มีรสนิยม
และรู้จักเลือกสิ่งที่ดีที่สุดให้กับตนเอง ทุกคอลเลคชั่นออกแบบด้วยจินตนาการที่หรูเลิศ
คัดสรรเนื้อผ้าที่มีคุณภาพดีไซน์เพื่อสร้างความโดดเด่น สง่างาม

จอร์สช์ เรส

เครื่องแต่งกายดีไซน์ฝรั่งเศส สื่อสารเส่นห์เย้ายวนของผู้หญิงด้วยรูปแบบของชุดที่เน้นสรีระ
เนื้อผ้าบางพลิ้วกับลายพิมพ์ที่เป็นลิขสิทธิ์ เฉพาะจากดีไซเนอร์ระดับอินเตอร์

ซินโนนีม

ดีไซน์สร้างสรรค์จากฝรั่งเศส เครื่องแต่งกายสำหรับสาวที่รักการเดินทาง รื่นรมย์กับศิลปะ
และทุกสิ่งรอบตัว สำตล์ชุดเน้นเอกลักษณ์เฉพาะตัว ไม่อิงแฟชั่น
แต่ทันสมัยอยู่เสมอและการสวมใส่แบบ Mix and Match
ที่เปิดโอกาสให้คุณใช้จินตนาการได้ไม่เหมือนใคร

จู๊ส

เสื้อผ้าสำหรับ Young executive ที่คล่องแคล่ว มีความรับผิดชอบสูง รักอิสระ
เป็นตัวของตัวเองไม่ชอบตามใคร แฟชั่นจากฝรั่งเศส ที่มาพร้อมกับดีไซน์แปลกใหม่ เน้นสีสัน
และเนื้อผ้าอินเทรนด์

เฟโรต์

เครื่องแต่งกายระดับ High-end quality จากฝรั่งเศส ออกแบบดีไซน์หรูหรา
ประณีตและสวยงาม เพื่อสร้างภาพลักษณ์ให้คุณเฉิดฉายเหนือใครในสังคม

ฟลิป

¹ÇÑµ¡ÃÃÁãËÁè¢Í§àÊ×éÍ¼éÒÊäµÅìÅÓÅÍ§·ÕèÊÒÁÒÃ¶ÊÇÁãÊèä´éÊÍ§´éÒ¹
´éÇÂ´Õä«¹ì·Õè¹ÓÊÍ§¤ÇÒÁµèÒ§ÁÒÍÂÙèã¹Ë¹Öè§à´ÕÂÇ
á¤èà¾ÕÂ§¾ÅÔ¡à´ÕÂÇÊÒÁÒÃ¶à»ÅÕèÂ¹ºØ¤ÅÔ¡áÅÐÍÒÃÁ³ì¢Í§¼ÙéÊÇÁãÊè
àËÁÒÐÊÓËÃÑºË­Ô§ÊÒÇÂØ¤ãËÁè·ÕèÁÕàÍ¡ÅÑ¡É³ìà»ç¹¢Í§µÑÇàÍ§
áÅÐ¹Ñ¡à´Ô¹·Ò§·ÕèäÁèà¤ÂËÂØ´¹Ôè§ à¹é¹¡ÒÃáµè§¡ÒÂã¹ÊäµÅì Mix and Match
·Õè·ÓãËé¡ÒÃáµè§µÑÇà»ç¹àÃ×èÍ§Ê¹Ø¡ÁÒ¡¢Öé¹

การแบ่งกลุ่มเป้าหมายของบริษัทนั้นสามารถแบ่งได้หลายวิธีในทางการตลาดดังที่ได้ระบุสำหรับแต่ละตราสินค้าแต่โดยรวมแล้วบริษัทมุ่งเน้นกลุ่มสุภาพสตรีตั้งแต่วัยเริ่มทำงานจนกระทั่งประสบความสำเร็จในชีวิต
ในทุกสถานะไม่จะว่าเป็นช่วงเวลาพักผ่อน ทำงาน หรือ ออกสังคม
และในปัจจุบันบริษัทมุ่งเน้นการจัดจำหน่ายโดยวิธีค้าปลีก(Retail)
กลุ่มเป้าหมายจึงเป็นผู้ใช้สินค้าโดยตรง (End User)
ซึ่งมีความผูกพันกับบริษัทในด้านความเชื่อถือในคุณภาพสินค้าและบริการ ทั้งนี้เนื่องมาจากบริษัทมีแหล่ง
สินค้าที่เป็นเสื้อผ้าและเครื่องหนังที่ได้รับการยอมรับในด้านคุณภาพในระดับสากล
อนึ่งสัดส่วนการขายส่งให้กับลูกค้า 10 รายแรกรวมแล้วน้อยกว่า 20%

(2) การตลาดและภาวะการแข่งขัน

โครงสร้างตลาดและกลุ่มคู่แข่งที่สำคัญ

บริษัทจัดอยู่ในตลาดสินค้าเสื้อผ้าแฟชั่นสตรีระดับสูงของประเทศไทย
ซึ่งมีโครงสร้างที่สามารถแบ่งออกได้เป็น 3 กลุ่มตามแหล่งที่มาดังต่อไปนี้

  1. กลุ่มสินค้าแฟชั่นนำเข้า

  2. กลุ่มสินค้าแฟชั่นที่ผลิตภายใต้ลิขสิทธ์

  3. กลุ่มสินค้าแฟชั่นที่ออกแบบในประเทศ

ในปัจจุบันถึงแม้ว่าจะมีผู้ประกอบการขายสินค้าในทั้ง 3 กลุ่มนี้เป็นจำนวนมาก
แต่ยังไม่มีผู้ประกอบการใดมีส่วนแบ่งการตลาดเป็นนัยสำคัญ

สภาวะตลาดปี 2549 สภาวะของอุปสงค์อยู่ในสภาพที่ซบเซา จากปัจจัยทางด้านเศรษฐกิจ
และการเมือง ราคาน้ำมันซึ่งยังคงอยู่ในระดับราคาที่สูงต่อเนื่องจากปี 2548
เริ่มส่งผลกับการจับจ่ายใช้สอยของผู้บริโภคตั้งแต่ไตรมาสที่ 1 ประกอบกับปัจจัยทางการเมือง
ที่นำมาสู่การเปลี่ยนแปลงรัฐบาลก็ทำให้ความ
มั่นใจในการจับจ่ายใช้สอยสินค้าต่างๆลดลงทั้งจากลูกค้าในประเทศ และลูกค้านักท่องเที่ยว
ในไตรมาสที่ 3 และไตรมาสที่ 4

ขณะเดียวกันการแข่งขันก็ทวีความรุนแรงขึ้นจากการเปิดตัวสินค้านำเข้า ตราสินค้าใหม่ ถึงแม้ว่า
สินค้าที่ครองตลาดอยู่ในปัจจุบันได้มีการพัฒนาปรับปรุงทั้งด้านคุณภาพสินค้า การจัดแสดงสินค้า
และระบบงานค้าปลีก
แต่ก็ยังลำบากในการแข่งขันกับสินค้านำเข้าที่เริ่มใช้ข้อได้เปรียบของค่าเงินบาทที่แข็งค่าขึ้นทำสงครามด้านราคา

โดยภาพรวมแล้วตลาดของสินค้าแฟชั่นมีการแข่งขันที่รุนแรง
และกำลังอยู่ในช่วงการปรับตัวให้เข้ากับสภาวะเศรษฐกิจที่ถดถอย การดำเนินงานอย่างระมัดระวัง
และการยึดมั่นเรื่องคุณภาพ และภาพลักษณ์ที่ดี ตลอดจนการปรับตัวเข้ากับค่าครองชีพที่สูงขึ้น
จะเป็นโอกาสสำหรับการทำกำไรได้ในอนาคต

ปัจจัยความสำเร็จของอุตสาหกรรม

ปัจจัยหลักแห่งความสำเร็จของอุตสาหกรรมเสื้อผ้าแฟชั่นสามารถสรุปได้ดังต่อไปนี้

  1. ความเข้าใจในผู้บริโภค และจิตวิทยามวลชน :
  ผู้ผลิตสินค้าแฟชั่นจะต้องมีความเข้าใจในกระแสสังคม รสนิยม
  และการใช้ชีวิตของผู้บริโภคเป็นอย่างดีเพื่อที่จะนำเสนอสินค้าที่เหมาะสม และเป็นที่นิยมของตลาด
  ให้กับผู้บริโภคอย่างผิดพลาดน้อยที่สุด

  2. คุณภาพและราคาสินค้า : ในตลาดของสินค้าแฟชันระดับสูง
  คุณภาพของสินค้าจะต้องมีคุณภาพในระดับที่ไม่มีความผิดพลาด ในขณะที่จำหน่ายในราคาที่เหมาะสม

  3. ภาพลักษณ์ของตราสินค้า และประชาสัมพันธ์ : สินค้าแฟชั่นเป็นสินค้าที่มีความใหม่เสมอ
  ดังนั้นจะต้องมีการสื่อสารที่ชัดเจนให้กับผู้บริโภคตลอดเวลา
  โดยสารที่ใช้สื่อสารนั้นจะต้องสอดคล้องกับภาพลักษณ์หลักของสินค้าเพื่อสร้างให้เกิดตลาดในระยะยาว

  4. การเข้าถึงผู้บริโภค : ในปัจจุบันจากการที่มีรูปแบบการค้าใหม่ ๆ เกิดขึ้นมากมาย
  ทำให้การดำเนินชีวิตของผู้บริโภคเปลี่ยนแปลงไป การสรรหาช่องทางใหม่ๆ
  ในการจัดจำหน่ายจึงเป็นโอกาสที่สำคัญของผู้ที่อยู่ในอุตสาหกรรม

  5. ระบบงาน : เนื่องจากกลุ่มสินค้าแฟชั่นเป็นกลุ่มสินค้าที่เปลี่ยนแปลงเร็ว
  ระบบงานจึงต้องมีความยืดหยุ่นสูง ขณะเดียวกันจะต้องคงไว้ซึ่งความถูกต้อง แม่นยำ
  รวดเร็วทันเหตุการณ์ เพื่อให้เกิดความได้เปรียบในการแข่งขันอยู่ตลอดเวลา

โอกาสและอุปสรรค

ปัญหาเรื่องกำลังซื้อที่ลดลงของทั้งผู้บริโภคในประเทศ
และนักท่องเที่ยวจากปัจจัยทางเศรษฐกิจและการเมือง
ประกอบกับค่าใช้จ่ายในการดำเนินงานที่สูงขึ้น
ถือเป็นอุปสรรคหลักในการทำกำไรในระยะสั้นของบริษัท
ทางบริษัทจำเป็นที่จะต้องมีการปรับตัวด้านราคาให้เกิดความสมดุลกันระหว่าง คุณภาพ ราคา
และสภาพเศรษฐกิจ เพื่อเพิ่มความสามารถในการทำกำไรในระยะยาว

ขณะเดียวกันบริษัทยังสามารถขยายตัวในส่วนของเครื่องแบบขององค์กรต่างๆ
อยู่ในระดับที่น่าพึงพอใจ เพราะบริษัทได้พัฒนาระบบงานในการผลิตเครื่องแบบที่มีคุณภาพ
จนเป็นที่ไว้วางใจจากองค์กรขนาดใหญ่หลายองค์กร
และคาดว่าจะมีการขยายตัวอย่างต่อเนื่องต่อไปในอนาคต

แม้ว่าทางบริษัทจะดำเนินการอย่างระมัดระวัง
และลดค่าใช้จ่ายอย่างเต็มที่เพื่อเตรียมพร้อมรับกับความไม่แน่นอนทางการเมือง
และเศรษฐกิจในอนาคต แต่บริษัทก็คาดหวังว่าสภาวะต่างๆทางการเมืองจะคลี่คลายไปในทางที่ดีขึ้น
ส่งผลให้สภาวะตลาดและบรรยากาศการจับจ่ายใช้สอยดีขึ้นในอนาคตอันใกล้

การจัดจำหน่ายและช่องทางการจำหน่าย 

  บริษัทฯ มีช่องทางการจัดจำหน่าย 3 ช่องทางคือ

  1. ค้าปลีก บริษัทฯ มีสาขาทั้งสิ้น 35 แห่ง ทั่วเขตกรุงเทพฯ โดยมีสัดส่วนในการจำหน่ายร้อยละ
  55 ของมูลค่าการจัดจำหน่ายทั้งหมด

  2. ค้าส่ง ขายให้กับห้างสรรพสินค้าในเขตกรุงเทพฯ , ต่างจังหวัด และบริษัทฯในเครือฯ
  โดยมีสัดส่วนในการจำหน่าย ร้อยละ 26 ของมูลค่าการจัดจำหน่ายทั้งหมด

  3. การให้บริการ เครื่องแบบเฉพาะกิจ จำหน่ายให้กับหน่วยงานของรัฐและเอกชน
  โดยมีสัดส่วนในการจำหน่ายร้อยละ 19 ของมูลค่าการจัดจำหน่ายทั้งหมด

สัดส่วนการขายส่งให้กับลูกค้า 10 รายแรกรวมแล้วน้อยกว่า 20%

(3) การจัดหาผลิตภัณฑ์เพื่อจำหน่าย

+-------------------------------------------+--------------------------+
| สินค้า                                      | ผู้จำหน่าย                  |
+-------------------------------------------+--------------------------+
| GEORGES RECH, GEORGES RECH SPORT,         | บริษัท บ้านประจวบ จำกัด      |
|                                           |                          |
| SYNONYME, C&D, JOUSSE , FLIP              | บริษัท ภูเพชร จำกัด          |
+-------------------------------------------+--------------------------+
| GUY LAROCHE, L’OFFICIEL, LOUIS FERAUD     | บริษัท ศิริชัยเกียรติ จำกัด      |
+-------------------------------------------+--------------------------+
| เครื่องแบบเฉพาะกิจ                           | ห้างหุ้นส่วนจำกัดสุขหทัย        |
|                                           |                          |
|                                           | บริษัท ภูเพชร จำกัด          |
|                                           |                          |
|                                           | บริษัท โชคธานี จำกัด         |
+-------------------------------------------+--------------------------+

- ผู้จัดจำหน่ายแต่ละรายมีสัดส่วนไม่เกินร้อยละ 30 ของรายได้รวมในระยะ 3 ปีที่ผ่านมา

  - สาระสำคัญของสัญญาจัดจำหน่ายอายุสัญญา เงื่อนไข

  - ไม่มี -